באליפות העולם שנערכה בברצלונה שבספרד בשנת 2003, הוא זכה ב-4 מדליות, 3 זהב ו-1 כסף. מדליות זהב במשחה ל-50 מטר חופשי בשיא אליפות חדש של 21.92 שניות, לפני מארק פוסטר מבריטניה (22.20 שניות) ופיטר ואן דן הוחנבאנד (22.29 שניות), במשחה ל-100 מטר חופשי בתוצאה של 48.42 שניות, לפני פיטר ואן דן הוחנבאנד (48.68 שניות) ואיאן ת'ורפ מאוסטרליה (48.77 שניות) ובמשחה שליחים 4x100 מטר חופשי בתוצאה של 3:14.06 דקות, לפני ארצות הברית (3:14.80 דקות) וצרפת (3:15.66 דקות). כשחיין רביעי הוא שחה ב"זינוק שליחים" תוצאה של 47.71 שניות מדליית כסף במשחה שליחים 4x100 מטר מעורב בתוצאה של 3:34.72 דקות, אחרי ארצות הברית שקבעה שיא עולם חדש של 3:31.54 דקות ולפני יפן (3:36.12 דקות). כשחיין רביעי הוא שחה ב"זינוק שליחים" תוצאה של 47.95 שניות.